Na temelju članka 98. Zakona o odgoju i obrazovanju u osnovnoj i srednjoj školi (Narodne novine, 87/08, 86/09, 92/10, 105/10, 90/11, 86/12-pročišćeni tekst, 94/13 i 152/14) Školski odbor Osnovne škole Bistra, uz prethodnu suglasnost Župana Zagrebačke županije KLASA:022-01/15-02/58, URBROJ:238/1-03-15-66 od 14. prosinca 2015. godine, na 11. sjednici održanoj 29. prosinca 2015. godine donio je

**Odluku o izmjenama i dopunama**

**STATUTA**

**OSNOVNE ŠKOLE BISTRA**

Članak 1.

U Statutu Osnovne škole Bistra KLASA: 003-05/08-01/1; UR.BROJ: 238-30-08-01 od 14.11.2008.g., KLASA:602-03/11-01/7;UR.BROJ:238-30-11-01 od 11.5.2011., KLASA:022-03/12-01/1,UR.BROJ: 238/1-02-12-1 od 6.6.2012., KLASA: 602-02/12-01/120, UR.BROJ: 238-30-12-01 od 31. kolovoza 2012. g. u članku 1. dodaje se stavak 2. koji glasi:

"2. Izrazi u ovom statutu navedeni u muškom rodu neutralni su i odnose se na osobe oba spola."

Članak 2.

U članku 11. stavci 3. i 4. mijenjaju se i glase:

3.) "Školski kurikulum donosi Školski odbor do 30. rujna tekuće školske godine na prijedlog Učiteljskog vijeća i ravnatelja. Školski kurikulum obvezno je elektroničkim putem dostaviti Ministarstvu do 5. listopada tekuće godine te objaviti na web stranici Škole u skladu s propisima vezanim uz zaštitu osobnih podataka".

4.) "Godišnji plan i program rada Škole donosi Školski odbor najkasnije do 30. rujna tekuće godine. Godišnji plan i program obvezno se elektroničkim putem dostavlja Ministarstvu do 5. listopada tekuće godine te objavljuje na web stranici Škole u skladu s propisima vezanim uz zaštitu osobnih podataka".

Članak 3.

Iza članka 18. dodaje se novi članak 18.a koji glasi:

" IZLETI I EKSKURZIJE"

"Radi upotpunjavanja obrazovnih sadržaja te realizacije zadaća i ciljeva osnovnoškolskog obrazovanja, škola može izvoditi poludnevne i jednodnevne izlete i ekskurzije te poduzimati druge odgovarajuće aktivnosti prema planu utvrđenom godišnjim planom i programom rada te školskim kurikulumom.

Aktivnosti iz stavka 1. ovog članka trebaju biti u funkciji ostvarivanja nacionalnog kurikuluma i nastavnog plana i programa.

Izleti, ekskurzije i druge aktivnosti organiziraju se u skladu s Pravilnikom o izvođenju izleta, ekskurzija i drugih odgojno obrazovnih aktivnosti izvan škole.“

Članak 4.

U članku 23. mijenja se stavak 2. koji glasi:

"Odluku o kućnom redu donosi Školski odbor nakon rasprave na Učiteljskom vijeću, Vijeću roditelja i Vijeću učenika.“

Članak 5.

Iza članka 23. dodaje se novi članak 23.a koji glasi:

"Školski odbor nakon rasprave na Učiteljskom vijeću, Vijeću roditelja i Vijeću učenika donosi Etički kodeks neposrednih nositelja odgojno obrazovnih djelatnosti u Školi prema kojemu su dužne postupati sve osobe koje kodeks obvezuje."

Članak 6.

U članku 38. iza alineje 3. dodaju se nove alineje 4. i 5. koje glase:

* imenuje ravnatelja Škole uz prethodnu suglasnost ministra,
* razrješuje ravnatelja Škole sukladno zakonskim odredbama i odredbama ovog Statuta"

Dosadašnje alineje 4. i 5. postaju alineje 6. i 7. i tako dalje redom.

Članak 7.

U članku 49. dodaje se novi stavak 3. koji glasi:

"U hitnim situacijama te posebno opravdanim razlozima sjednica Školskog odbora može se sazvati usmeno odnosno telefonskim putem ili elektronskim putem. U tim slučajevima sjednica Školskog odbora može se održati elektronskim putem.

U slučaju održavanja elektronske sjednice u pozivu za sjednicu koji se dostavlja svim članovim na njihovu mail adresu, uz dnevni red određujes e početak i završetak elektronske sjednice, a u tom se vremenu člnaovi Školskog odbora očituju elektronskim putem.

Nakon završetka elektronske sjednice sastavlja se zapisnik u čijem su privitku sva pristigla očitovanja."

Članak 8.

Članak 87. mijenja se i glasi:

1. Uvjeti za ravnatelja su:

1.) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij.

2.) uvjeti propisani člankom 106. Zakona odgoju i obrazovanju u osnovnoj i srednjoj školi

3.) najmanje 8 godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.

2. Osim osoba koje su završile neki od studija navedenih u stavku 1. podstavku 1. točkama a, b, i c ovoga članka ravnatelj škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

3. Iznimno ravnatelj može biti i osoba koje ne ispunjava uvjete iz stavka 1. podstavka 1. ili stavka 2. ovoga članka ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“ broj 59/90, 26/93, 27/93, 29/94, 7/96, 59/01, 114/01 i 76/05).

4. Ravnatelj mora imati i licenciju za rad ravnatelja.

Članak 9.

U članku 90. dodaje se stavak 6. koji glasi:

"Osoba imenovana za vršitelja dužnosti ravnatelja sklapa sa školskim odborom ugovor o radu na određeno vrijeme za obavljanje poslova vršitelja dužnosti ravnatelja u skladu s važećim propisima.

Ako osoba koja je imenovana za vršitelja dužnosti ravnatelja ima sa Školom sklopljen ugovor o radu na neodređeno vrijeme za poslove učitelja ili stručnog suradnika ima pravo na mirovanje ugovora o radu za razdoblje u kojem će obavljati poslove vršitelja dužnosti ravnatelja."

Članak 10.

U članku 95. mijenja se stavak 5. koji glasi:

" 5. dostavom pravomoćnog rješenja o priznanju prava na invalidsku mirovinu zbog potpunog gubitka radne sposobnosti za rad"

Članak 11.

U članku 97. mijenjaju se stavci 2. i 3. koji glase:

"2.) Uvjeti za tajnika Škole su završen:

a) sveučilišni diplomski studij pravne struke ili specijalistički diplomski stručni studij javne uprave,

b) preddiplomski stručni studij upravne struke, ako se na natječaj ne javi osoba iz točke a) ovoga stavka."

"3.) Tajnik obavlja poslove propisane Pravilnikom o djelokrugu rada tajnika te administrativno tehničkim i pomoćnim poslovima koji se obavljaju u osnovnoj školi ("Narodne novine" br.: 41/14.)

Članak 12.

U članku 98. briše se alineja 3.

Članak 13.

U članku 99. dodaje se nova alineja koja glasi:

"- raspravlja o prijedlogu Etičkog kodeksa neposrednih nositelja odgojno - obrazovne djelatnosti i Kućnog reda"

Članak 14.

U članku 102. dodaje se stavak 3. koji glasi:

"Zbog ispunjavanja posebnih potreba učenika s teškoćama u razvoju, školska ustanova može na prijedlog osnivača, a uz suglasnost Ministarstva, u odgojno- obrazovni proces uključiti pomoćnike u nastavi ili stručno komunikacijske posrednike koji nisu samostalni nositelji odgojno-obrazovne i/ili nastavne djelatnosti, na način i pod uvjetima propisanim pravilnikom koji donosi ministar nadležan za obrazovanje."

Članak 15.

U članku 107. mijenja se stavak 2. koji glasi:

"Psihofizičko stanje djeteta prije redovitog upisa u prvi razred utvrđuje stručno povjerenstvo Škole za utvrđivanje psihofizičkog stanja djeteta odnosno učenika."

Članak 16.

U članku 110. stavku 2. iza riječi "koji mu je prvi strani jezik" dodaju se riječi "uz uvjet da je na provjeri znanja utvrđena mogućnost uključivanja u nastavu tog stranog jezika.

Članak 17.

Članak 114. mijenja se i glasi:

„Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 5 dana od povratka učenika na nastavu.

Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

* u hitnim slučajevima usmeno od učitelja za izostanak s njegova sata, najkasnije neposredno prije početka sata,
* razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka,
* ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka,
* učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 8 dana prije izostanka.

Tijekom školske godine roditelj odnosno skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. Ovoga članka u trajanju od najviše 3 radna dana, koji ne mogu biti uzastopni.

Izostanak s nastave iz stavka 3. Ovog članka roditelj odnosno skrbnik dužan je opravdati najkasnije u roku od 5 dana nakon povratka učenika na nastavu.

Članak 18.

U članku 115. briše se dosadašnji stavak 2. a novi stavak 2. glasi:

„Pod neredovitim dolaskom u školu smatra se neopravdani izostanak u trajanju zbog kojega se učeniku mogu izreći pedagoške mjere.“

Članak 19.

U članku 118. mijenjaju se stavci 1. i 2. koji glase:

"1.)Roditelj koji nije zadovoljan zaključenom ocjenom iz pojedinog nastavnog predmeta ima pravo u roku od dva (2) dana od završetka nastavne godine podnijeti zahtjev Učiteljskom vijeću radi polaganja ispita pred povjerenstvom.

2.)Polaganje ispita iz stavka 1. ovoga članka provodi se u roku od dva (2) dana od dana podnošenja zahtjeva.“

Dosadašnji stavak 3.se briše.

Članak 20.

U članku 121. mijenja se stavak 2. koji glasi:

„2. Usmeni dio ispita traje najdulje 20 minuta.“

Članak 21.

Dosadašnji članak 127. postaje članak 127.a, a novi članak 127. glasi:

„Za učenika koji na kraju nastavne godine ima ocjenu nedovoljan (1) iz najviše dva nastavna predmeta, škola je dužna organizirati pomoć u učenju i nadoknađivanju znanja kroz rad koji je učenik dužan pohađati.

Dopunski rad iz stavka 1. ovoga članka utvrđuje Učiteljsko vijeće po nastavnim predmetima.

Dopunski rad ne može trajati kraće od 10 i dulje od 25 sati po nastavnom predmetu.

Ako učenik tijekom dopunskog rada ostvari očekivane ishode učitelj mu zaključuje prolaznu ocjenu. S ocjenom ili potrebom upućivanja na popravni ispit učitelj je dužan upoznati učenika na zadnjem satu dopunskog rada.“

Članak 22.

Članak 143.mijenja se i glasi:

„Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera.“

Članak 23.

Članak 144. mijenja se i glasi:

„Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 7 dana od dana primitka pedagoške mjere upozorenja.

Ako je učeniku izrečena pedagoška mjera preseljenja u drugu školu, roditelj odnosno ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku.“

Članak 24.

Dosadašnji članci 145.-161. brišu se.

Članak 25.

U članku 166. iza alineje 7. dodaje se nova alineja 8. koja glasi:

"- raspravlja o prijedlogu Etičkog kodeksa neposrednih nositelja odgojno - obrazovne djelatnosti i Kućnog reda"

Dosadašnja alineja 8. postaje alineja 9. i dalje kako slijedi.

Članak 26.

U članku 178. dodaje se iza posljednje nova alineja koja glasi:

" - raspravlja o prijedlogu Etičkog kodeksa neposrednih nositelja odgojno - obrazovne djelatnosti i Kućnog reda"

Članak 27.

Članak 202. mijenja se i glasi:

"Članak 87. stavak 4. ovog Statuta primjenjuje se od 1. siječnja 2017. godine."

Članak 28.

Ova Odluka o izmjenama i dopunama Statuta stupa na snagu osmoga dana od dana objave na oglasnoj ploči Škole.

KLASA: 602-03/15-01/15

URBROJ: 238-30-07-15-02

Poljanica Bistranska, 29. 12. 2015. g.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Katica Pejakić

Ova Odluka o izmjenama i dopunama Statuta objavljena je na oglasnoj ploči Škole dana 30.12. 2015. g., a stupa na snagu dana 7. 1. 2016. g.

Ravnatelj

\_\_\_\_\_\_\_\_\_\_\_\_\_\_\_\_\_

Eduard Kovačević